
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 377 


27 Απριλίου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 8262 

Κανονισμός Εκκαθάρισης Συστήματος 'Αυλων Τίτλων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 128ης/31-3-98 θέμα 3ο) 

Αφού έλαβε υπόψη: 

1. Το άρθρο 105 παρ. 2 του ν. 2533/97 (ΦΕΚ 228Α) για τη 
«χρηματιστηριακή αγορά παραγώγων και άλλες διατάξεις» 

2. Τις διατάξεις των άρθρων 39-58 του ν. 2396/96 (ΦΕΚ 73Α) 
για τις «επενδυτικές υπηρεσίες στον τομέα των κινητών α¬ 
ξιών, επάρκεια ιδίων κεφαλαίων των επιχειρήσεων παροχής 
επενδυτικών υπηρεσιών και των πιστωτικών ιδρυμάτων και 
άυλες μετοχές», όπως τροποποιήθηκαν από το άρθρο 107 
του ν. 2533/97 (ΦΕΚ 228Α) 

3. Το άρθρο 61 τουν. 2396/96, όπως τροποποιήθηκε από το 
άρθρο 107τουν. 2533/97 (ΦΕΚ228Α) 

4. Το άρθρο 29Ατου ν. 1558/85 «Κυβέρνηση και Κυβερνη¬ 
τικά Όργανα», το οποίο προστέθηκε με το άρθρο 27 του ν. 
2081/92 (ΦΕΚ 152Α/10-9-92) και το γεγονός ότι από τις δια¬ 
τάξεις αυτής της απόφασης δεν προκαλείται δαπάνη εις βά¬ 
ρος του Κρατικού Προϋπολογισμού, 

ΑΠΟΦΑΣΙΖΕΙ ΟΜΟΦΩΝΑ 

Την κατάρτιση κανονισμού εκκαθάρισης χρηματιστηρια¬ 
κών συναλλαγών και ο οποίος έχει ως εξής: 

ΚΕΦΑΛΑΙΟ I 

Ορισμοί και Γενικές Αρχές 
Άρθρο 1 
Ορισμοί 

Για τους σκοπούς του παρόντος Κανονισμού: 

1. Ως ΚΑΑ νοείται η ανώνυμη εταιρεία με την επωνυμία «Κε¬ 
ντρικό Αποθετήριο Αξιών Ανώνυμη Εταιρεία». 

2. Ως ανάλυση αγοράς ή πώλησης νοείται η διαβίβαση από 
Συμμετέχοντα στο ΣΑΤ πληροφοριών σχετικά με το Λογαρια¬ 
σμό Χειριστή από τον οποίο θα αφαιρεθούν ή στον οποίο θα 
προστεθούν αξίες που αφορά η αναλυόμενη αγορά ή πώληση, 

3. Ως αξίες νοούνται οι μετοχές και λοιπές αξίες που κατά 
τις διατάξεις του νόμου έχουν εισαχθεί και αποτελούν αντι¬ 
κείμενο διαπραγμάτευσης στο ΧΑΑ. 

4. Ως διακανονισμός νοείται η διαδικασία μεταφοράς αξιών 
μεταξύ Λογαριασμών Χειριστών και η αντίστοιχη χρεοπίστω¬ 
ση των Λογαριασμών Χρηματικού Διακανονισμού. 

5. Ως Εκδότρια νοείται η ανώνυμη εταιρεία της οποίας οι α¬ 
ξίες έχουν εισαχθεί προς διαπραγμάτευση στο ΧΑΑ. 


6. Ως εκκαθάριση νοείται το σύνολο της διαδικασίας από 
την πραγματοποίηση μίας πράξης έως το πέρας του διακα¬ 
νονισμού. 

7. Ως επενδυτής νοείται πρόσωπο ή ομάδα προσώπων στο 
ονομάτων οποίων τηρείται μερίδα επενδυτή και προσδιορί¬ 
ζεται από τα αντίστοιχα στοιχεία αναγνώρισης. 

8. Ως εργάσιμη ημέρα νοείται κάθε ημερολογιακή ημέρα 
κατά τη διάρκεια της οποίας καταρτίζονται πράξεις. 

9. Ως ημερομηνία απο κοπή ς νοε ίται η η μέ ρα από τη ν οποία, 
σύμφωνα με σχετική ειδοποίηση της Εκδότριας, η αξία παύ¬ 
ει να ενσωματώνει δικαιώματα προτίμησης σε αύξηση μετο¬ 
χικού κεφαλαίου που έχει αποφασισθεί με απόφαση της Γ ε¬ 
νικής Συνέλευσης της Εκδότριας. 

10. Ως ημερομηνία μετατροπής νοείται η ημερομηνία κατά 
την οποία οι τίτλοι στους οποίους ενσωματώνονται τα αντί¬ 
στοιχα δικαιώματα κατά Εκδότριας παύουν να έχουν αξιο- 
γραφική ιδιότητα. 

11. Ως Θεμστοφύλακας νοείται κάθε ΕΠΕΥ, συμπεριλαμ¬ 
βανομένων και των πιστωτικών ιδρυμάτων, που έχει σύμφω¬ 
να με την άδειά της το δικαίωμα παροχής των επενδυτικών 
υπηρεσιών του άρθρου 2 παρ. 2 εδ, α’του νόμου 2396/96 
και που ικανοποιεί τις λοιπές προϋποθέσεις που ορίζονται 
στον παρόντα Κανονισμό. 

12. Ως Λογαριασμός νοείται κάθε Λογαριασμός Αξιών και 
Ειδικός Λογαριασμός. 

13. Ως Λογαριασμός Αξιών νοείται το σύνολο των Λογαρια¬ 
σμών Χειριστών σε μία μερίδα επενδυτή. 

14. Ως Λογαριασμός Χειριστή νοείται το συνολικό υπόλοι¬ 
πο αξιών, έστω και μηδενικό, που περιλαμβάνεται σε Λογα¬ 
ριασμό Αξιών και το οποίο έχει δικαίωμα να κινεί Συ μμετέχων. 

15. Ως Λογαριασμός Χρηματικού Διακανονισμού νοείται ο 
τραπεζικός λογαριασμός καταθέσεων που τηρείται στο όνο¬ 
μα Χειριστή και κινείται για τις ανάγκες της εκκαθάρισης. 

16. Ως Μέλος νοείται κάθε ΕΠΕΥ που έχει την ιδιότητα του 
μέλους του ΧΑΑ και που ικανοποιεί τις λοιπές προϋποθέσεις 
που ορίζονται στον παρόντα Κανονισμό. 

17. Ως μερίδα επενδυτή νοείται το σύνολο των Λογαρια¬ 
σμών ενός επενδυτή. 

18. Ως μετάθεση νοείται ο προσδιορισμός από Μέλος ότι υ¬ 
ποχρεώσεις του που αφορούν την εκκαθάριση πράξης θα 
εκπληρωθούν από Θεματοφύλακα ή/και η εκχώρηση απαίτη¬ 
σης Μέλους που απορρέει από την εκκαθάριση πράξης σε 
Θεματοφύλακα. 

19. Ως μετατροπή νοείται η μετάπτωση από την ενσωμά¬ 
τωση δικαιώματος σε αξιόγραφο, στην παρακολούθησή του 
μέσω ηλεκτρονικών καταχωρήσεων. 

20. Ως πράξη νοείται η διενεργηθείσα στο ΧΑΑ αγοραπω- 

λησία αξιών, σε δεδομένη χρονική στιγμή και με συγκεκριμέ¬ 
νη τιμή , όπως εμφανίζεται στα τηρούμενα από το ΧΑΑ στοι¬ 
χεία. 

21. Ως Σύστημα Άυλων Αξιών («ΣΑΤ») νοείται η μηχανο¬ 
γραφική περιγραφή της διαδικασίας καταχώρησης των άθ¬ 
λων αξιών και παρακολούθησης των επ’ αυτών μεταβολών, 
καθώς και το αντίστοιχο μηχανογραφικό -λειτουργικό σύ¬ 
στημα. Οι εγγραφές στο ΣΑΤ θεωρούνται εγγραφές στο αρ¬ 
χείο της ΚΑΑ. 

22. Ως συγκύριοι νοούνται τα πρόσωπα στα οποία αποδί¬ 
δεται ο χαρακτηρισμός αυτός κατά την έννοια των άρθρων 
1113 επ. του Αστικού Κώδικα. 

23. Ως Συμμετέχων νοείται το Μέλος ή ο Θεματοφύλακας 
που μπορεί να διενεργήσει ανάλυση και να εκπληρώσει τις υ¬ 
ποχρεώσεις που απορρέουν από την σύναψη μιας πράξης 
στο ΧΑΑ. 

24. Ως συναλλαγή νοείται κάθε αγοραπωλησία αξιών. 

25. Ως συναλλαγή σε πακέτο μετοχών νοείται η εντός κύ¬ 
κλου συναλλαγής οποία καταρτίζεται χειροκίνητα, σύμφωνα 
με τα προβλεπόμενα στην Απόφαση ΔΣ του ΧΑΑ (Συν. 
3/25.1.96) και η οποία εκκαθαρίζεται διμερώς. 

26. Ως «Τ', νοείται η ημέρα κατάρτισης πράξης. Τ+1, Τ+2 
και Τ+3 αναφέρονται στην επόμενη, μεθεπόμενη και επομέ¬ 
νη της μεθεπ ομένης ε ργάσιμη η μέρα από τη ν ημέρα της πρά¬ 
ξης· 

27. Ως ΧΑΑ νοείται η ανώνυμη εταιρεία με την επωνυμία « 
Χρηματιστήριο Αξιών Αθηνών Ανώνυμη Εταιρεία». 

28. Ως Χειριστής νοείται ο έχωντο δικαίωμα να κινεί Λογα¬ 
ριασμό Χειριστή. 

Άρθρο 2 

Τ ο ΣΑΤ τελεί υπό τη διαχειρ ιστική ευθύνη του ΚΑΑ, το οποίο 
μόνο δικαιούται να προβαίνει στην ενημέρωση των Λογαρια¬ 
σμών ως προς τα αποτελέσματα των πάσης φύσης συναλλα¬ 
γών επί αξιών ως προς την επιβολή, καθ ώς και ως προς τη με¬ 
ταβολή των χαρακτηριστικών των αξιών αυτών. 

Άρθρο 3 

Η εκκαθάριση των χρηματιστηριακών συναλλαγών διεκπε- 
ραιώνεται από το ΚΑΑ αποκλειστικά ως προς τις μεταφορές 
αξιών μεταξύ Λογαριασμών και τις αντίστοιχες χρεοπιστώ¬ 
σεις των Λογαριασμών Χρηματικού Διακανονισμού. 

Άρθρο 4 

1. Το ΚΑΑ δεν συμμετέχει σε συναλλαγές ούτε φέρει οποι- 
αδήποτε ευθύνη για τα αποτελέσματα των συναλλαγών, εκ¬ 
πληρώνει δε τις πάσης φύσεως υποχρεώσεις του βάσει των 
παρεχομένων σε αυτό στοιχείων, όπως ειδικότερα ορίζεται 
στον παρόντα Κανονισμό. Κατά συνέπεια, το ΚΑΑ δεν υπο- 
χρεούται στην εξακρίβωση πραγματικών στοιχείων ως προς 
οποιοδήποτε γεγονός, εκτός όπου ρητά προβλέπεται το α¬ 
ντίθετο στον παρόντα Κανονισμό. 

2. Το ΚΑΑ δεν ευθύνεται για τη μη εκπλήρωση από Συμμε- 
τέχοντα ή από Εκδότριατων αντίστοιχων υποχρεώσεώντους 
σύμφωνα με τον παρόντα Κανονισμό. 

Άρθρο 5 

1. Το ΚΑΑ αναγνωρίζει οποίονδήπατε Συμμετέχοντα εφό¬ 
σον προηγουμένωςτου έχει προσκομίσει νομιμοποιητικά έγ¬ 
γραφα και έχει συνάψει με αυτό σύμβαση συμμετοχής όπως, 
σε κάθε περίπτωση, θα ορίζεται από το ΚΑΑ. 

2. Το ΚΑΑ εκκαθαρίζει συναλλαγές επί αξιών εκδότριας, 
σύμφωνα με τις διατάξεις του παρόντος Κανονισμού, μόνο ε¬ 
φόσον έχει προηγηθεί η μετατροπή των άξιων αυτών σε άυ- 
λη μορφή υπάτους όρους και τη διαδικασίαπου θα ορίσειτο 
ΚΑΑ. 

Άρθρο 6 

Με την επιφύλαξη τυχόν αντίθετης νομοθετικής διάταξης. 


το ΚΑΑ τηρεί ως εμπιστεστικάτα πάσης φύσεως στοιχεία που 
καταχωρούνται στα αρχεία του και επιτρέπει την πρόσβαση 
σε άλλα πρόσωπα μόνο στις ακόλουθες περιπτώσεις και υπο 
τους ακόλουθους όρους και περιορισμούς: 

α. Στην Εκδότριαπαρέχεται μόνο η πληροφόρηση κατά τη 
διαδικασία ενημέρωσής της που προβλέπεται στον παρόντα 
Κανονισμό. 

β. Στους Συμμετέχοντες παρέχεται δυνατότητα πρόσβα¬ 
σης στους Λογαριασμούς Χειριστών στους οποίους είναι Χει¬ 
ριστές κατά τη διαδικασία του παρόντος Κανονισμού ή όπως 
άλλως ορισθεί με απόφαση του ΚΑΑ. 

γ. Στους Επενδυτές παρέχεται αποκλειστικά η πληροφό¬ 
ρηση που προβλέπεται στον παρόντα Κανονισμό, 
δ. Στο ΧΑΑ όπου προβλέπεται στον παρόντα Κανονισμό, 
ε. Στην Επιτροπή Κεφαλαιαγοράς κατάτην άοκησητων αρ¬ 
μοδιοτήτων της. 

ΚΕΦΑΛΑΙΟ II 

Καταχώρηση επενδυτή στο ΣΑΤ 

Αρθρο 7 

Μερίδα επενδυτή 

Προκειμένου να τηρείται Λογαριασμός στο ΣΑΤ πρέπει να 
τηρείται αντίστοιχα μερίδα επενδυτή. 

Άρθρο 8 

Μερίδα επενδυτή συγκυριών προσδιορίζεται από τα πρό¬ 
σωπα των συγκυριών και το ποσοστό συγκυριότητας. Εφο- 
σον ως προς αξίες συμπίπτουν τα στοιχεία αναγνώρισης των 
συγκυριών και τα ποσοστά συγκυριότητας, οι αξίες αυτές κα- 
ταχωρούνται στο Λογαριασμό Αξιών της αυτής μερίδας ε¬ 
πενδυτή συγκυριών. 

2. Για οποιαδήποτε μεταβολή ως προς τον συγκύριο ή ως 
προς το ποσοστό συγκυριότητας επί των υποκειμένων σε συ¬ 
γκυριότητα αξιών, απαιτείται άνοιγμα νέας μερίδας συγκυ¬ 
ριών, η οποία προσδιορίζεται από τα στοιχεία των συγκυριών 
και από τα ποσοστά συγκυριότητας, όπως έχουν μεταβληθεί 
και ισχύουν. 

3. Για τη δημιουργία μερίδας επενδυτή συγκυριών πρέπει 
να υπάρχει μερίδα επενδυτή για κάθε συγκύριο. 

Άρθρο 9 

Μερίδα Εκδότριας 

1. Κάθε Εκδότρια δύναται να έχει μερίδα επενδυτή στην ο¬ 
ποία καταχωρούνται, μετά την ημερομηνία μετατροπής, α¬ 
ξίες έκδοσής της μέχρι την καταχώρηση τους σε άλλη μερί¬ 
δα επενδυτή. 

2. Η Εκδότρια δύναται επίσης να έχει μερίδα επενδυτή για 
ίδιο λογαριασμό. 

Άρθρο 10 

Στοιχεία της μερίδας επενδυτή 

1. Τα στοιχεία με τα οποία προσδιορίζεται ο επενδυτής ως 
προς τη μερίδα επενδυτή διακρίνονται σε στοιχεία αναγνώ¬ 
ρισης και σε λοιπά στοιχεία. 

2, Στοιχεία αναγνώρισης είναι: 
α. Για τα φυσικά πρόσωπα 

(I) Κωδικός αριθμός μερίδας επενδυτή 
(ϋ) Ονοματεπώνυμο και πατρώνυμο 
{ίίί) Είδος και στοιχεία πιστοποιητικού αναγνώρισης (ενδει¬ 
κτικά δελτίο ταυτότητας ή διαβατήριο, αριθμός πιστοποιητι¬ 
κού, ημερομηνία εκδόσεως, εκδούσα αρχή, εκδούσα χώρα), 
(ίν) Αριθμός φορολογικού μητρώου 
(ν) Αρμόδια ΔΟΥ 
(νί) Υπηκοότητα 

(νϋ) Η ένδειξη «φυσικό πρόσωπο» 

(νίϋ) Η ημερομηνία γέννησης 

β. Για τα νομικά πρόσωπα 
(ί) Κωδικός αριθμός μερίδας επενδυτή 
(ϋ) Πλήρης επωνυμία 
(ϋί) Έδρα 

(ίν) Εταιρική μορφή 

(ν) Αριθμός Μητρώου Ανωνύμων Εταιρειών (αν πρόκειται 
για ανώνυμη εταιρεία) 

(νί) Αριθμός φορολογικού μητρώου 
(νίί)Αρμόδια ΔΟΥ 
(νίϋ) Εθνικότητα 

(ίχ) Η ένδειξη «νομικό πρόσωπο» 

3. Λοιπά στοιχεία είναι: 

(α) Διεύθυνση (χώρα, πόλη, οδός και αριθμός) 

(β) Αριθμός τηλεφώνου 
(γ) Αριθμός ίαχ 

(δ) Επάγγελμα ή κύριο αντικείμενο εργασιών 
(ε) Ηλεκτρονική διεύθυνση 
(στ)Πρόσωπο επικοινωνίας. 

4. Κατά το αρχικό άνοιγμα της μερίδας, το ΚΑΑ καταχωρεί 
ημεδαπό φυσικό πρόσωπο στο ΣΑΤ εφόσον του έχουν γνω- 
στοποιηθείταστοιχείατωνπεριπτώσεωνα(ί), α(ϋ), α(ίίί), α{ίν), 
α(νί), α(νϋ) της παραγράφου 2 του παρόντος άρθρου και της 
περίπτωσης (α)της παραγράφου 3του παρόντος άρθρου. 

5. Κατά το αρχικό άνοιγμα της μερίδας το ΚΑΑ καταχωρεί 
αλλοδαπό φυσικό πρόσωπο στο ΣΑΤ εφόσον του έχουν κοι¬ 
νοποιηθεί τα στοιχεία των περιπτώσεων α(ί), α(ϋ), α(ϋί), α(νί), 
α(νϋ) της παραγράφου 2 του παρόντος άρθρου και της περί¬ 
πτωσης (α) της παραγράφου 3 του παρόντος άρθρου. 

6. Κατά το αρχικό άνοιγμα της μερίδας το ΚΑΑ καταχωρεί 
ημεδαπό νομικό πρόσωπο στο ΣΑΤ εφόσον του έχουν κοινο¬ 
ποιηθεί τα στοιχεία των περιπτώσεων β(ί), β(ϋ), β(ίϋ), β(ίν), 
β(ν), β(νί), β(νϋ), β(νϋί) και β(ίχ) πις παραγράφου 2τουπαρό¬ 
ντος άρθρου και των περιπτώσεων (α) και (δ) της παραγρά¬ 
φου 3του παρόντος άρθρου. 

7. Κατά το αρχικό άνοιγμα της μερίδας το ΚΑΑ καταχωρεί 
αλλοδαπό νομικό πρόσωπο στο ΣΑΤ εφόσον του έχουν κοι¬ 
νοποιηθεί τα στοιχεία των περιπτώσεων β(ί), β(ϋ), β(ίϋ), β(ίν), 
β(νϋί) και β(ίχ) της παραγράφου 2 του παρόντος άρθρου και 
των περιπτώσεων (α) και (δ) της παραγράφου 3 του παρό¬ 
ντος άρθρου. 

8. Το ΚΑΑ δύναται να ορίζει συμπληρωματικά στοιχεία α¬ 
ναγνώρισης ή λοιπά στοιχεία, ιδίως για την αντιμετώπιση α¬ 
ναγκών θε ματοφυλακής και οργανισμών συλλογικών επεν¬ 
δύσεων. 

Άρθρο 11 

Στοιχεία μερίδας επενδυτή συγκυριών 
Τα στοιχεία της μερίδας επενδυτή συγκυριών είναι: 
α. Κωδικός μερίδας επενδυτή συγκυριών 
β. Η ένδειξη «ομάδα συγκυριών» 

γ. Για κάθε συγκύριο τα απαραίτητα κατά το προηγούμενο 
άρθρο στοιχεία για την δημιουργία μερίδας επενδυτή και 
δ. Το ποσοστό συγκυριότητας του κάθε συγκυρίου. 

Άρθρο 12 

Μεταβολή των στοιχείων της μερίδας επενδυτή 

1. Το ΚΑΑ προβαίνει σε μεταβολή οποιουδήποτε στοιχείου 
της μερίδας επενδυτή, πληντου κωδικού μερίδας, μόνον κα¬ 
τόπιν σχετικής αίτησης του επενδυτή και με τις προϋποθέ¬ 
σεις και διαδικασία που ορίζει το ΚΑΑ. 

2. Το ΚΑΑ μπορεί να λάβει υπόψη του για τη μεταβολή των 
στοιχείων, όπως πιο πάνω ορίζεται, βεβαιώσεις είτε του Χει¬ 
ριστή Λογαριασμού Χειριστή του επενδυτή είτε της Εκδό- 
τριας. 

Άρθρο 13 

Δημιουργία μερίδας επενδυτή 
Η μερίδα επενδυτή δημιουργείται ταυτόχρονα με το άνοιγ¬ 


μα Λογαριασμού Χειριστή ή Ειδικού Λογαριασμού και ως α¬ 
ποτέλεσμα αυτού. 

Αρθρο 14 

Κωδικός αριθμός μερίδας επενδυτή 

1, Με τη δημιουργία μερίδας επενδυτή αποδίδεται από τα 
ΚΑΑ μέσω του ΣΑΤ κωδικός αριθμός που αντιστοιχεί σε αυ¬ 
τήν. Το ΚΑΑ αναγνωρίζει επενδυτή κατ' αρχάς απότον κωδι¬ 
κό αριθμό μερίδας επενδυτή και κατά δεύτερο λόγο από τα 
στοιχεία αναγνώρισής του. 

2, Ο κωδικός μερίδας είναι μοναδικός στο ΣΑΤ και δεν επι¬ 
δέχεται μεταβολής. 

Αρθρο 15 

Ενοποίηση μερίδων επενδυτή 

1. Η ενοποίηση μερίδων γίνεται με απορρόφηση μίας ή πε¬ 
ρισσοτέρων μερίδων επενδυτή από μία άλλη η οποία διατη¬ 
ρείται. Ενοποίηση μερίδων μπορεί να γίνει από το ΚΑΑ με τις 
εξής προϋποθέσεις: 

α. Το σύνολο των αξιών που περιέχονται σε μερίδα που 
πρόκειται να απορροφηθεί βρίσκονται σε Ειδικό Λογαρια¬ 
σμό. 

β. Τα στοιχεία αναγνώρισης των προς ενοποίηση μερίδων 
ταυτίζονται και 

γ. Έχει υποβληθεί σχετικό αίτημα από τον επενδυτή στο 
ΚΑΑ. 

2. Το ΚΑΑ μετά από έλεγχο που πραγματοποιεί για την συν¬ 
δρομή των πιο πάνω προϋποθέσεων, μεταφέρει τις αξίες σε 
Λογαριασμό Χειριστή ή Λογαριασμούς Χειριστή ή στον Ειδι¬ 
κό Λογαριασμό όπως προσδιορίζεται, κατά περίπτωση, από 
τον επενδυτή. Μερίδα που απορροφάται, απενεργοποιείται. 

3. Το ΚΑΑ δύναται να προσδιορίσει συμπληρωματικές προ¬ 
ϋποθέσεις ενοποίησης καθώς και τη διαδικασία ενοποίησης 
μερίδων επενδυτών. 

Άρθρο 16 

Απενεργοποίηση μερίδας επενδυτή 

Η απενεργοποίηση μερίδας επενδυτή, πέραν των όσων α- 
ναφέρονται στο άρθρο 15του παρόντος, γίνετα αυτόματα ό¬ 
ταν επέλθει, σύμφωνα με το άρθρο 21 του παρόντος Κανονι¬ 
σμού, η απενεργοποίηση του περιεχομένου σε αυτή Λογα¬ 
ριασμού Αξιών και εφόσον ο Ειδικός Λογαριασμός έχει 
μηδενικό υπόλοιπο. 

Αρθρο 17 

Λογαριασμός Αξιών 

1. Με εξαίρεση τα ισχύοντα ως προς τους Ειδικούς Λογα¬ 
ριασμούς κάθε αξία καταχωρείται στο ΣΑΤ σε Λογαριασμό Α¬ 
ξιών. 

2. Κάθε Λογαριασμός Αξιών δύναται να περιλαμβάνει έναν 
ή περισσότερους Λογαριασμούς Χειριστών, στους οποίους 
καταχωρούνται αξίες ως σύνολα αξιών υπό διαχείριση και 
σύνολα αξιών εκτός διαχείρισης, κατά τα αναφερόμενα στο 
επόμενο άρθρο. 

Άρθρο 18 

Σύνολο Αξιών υπό διαχείριση και εκτός διαχείρισης 
σε Λογαριασμό Χειριστή 

1, Ως σύνολο αξιών υπό διαχείριση νοούνται οι αξίες γιατις 
οποίες μπορεί να καταρτισθεί χρηματιστηριακή συναλλαγή, 
και να γίνει Ανάλυση πράξης και οι οποίες μπορούν να μετα¬ 
φερθούν μέσω της εκκαθάρισης σε άλλη μερίδα επενδυτή. 

2, Κάθε άλλη αξία καταχωρημένη σε Λογαριασμό Χειριστή 
εκτός από τις περιλαμβανόμενες σε σύνολο αξιών υπό δια¬ 
χείριση, ανήκει σε σύνολο αξιών εκτός διαχείρισης. 

3, Οι αξίες που περιλαμβάνονται σε σύνολο αξιών εκτός 
διαχείρισης δεν υπόκεινται σε κατάρτιση πράξης, ανάλυση 
πράξης ή μεταβίβαση σε άλλη μερίδα επενδυτή. 

Άρθρο 19 

Δημιουργία Λογαριασμού Χειριστή 

1. Η δημιουργία Λογαριασμού Χειριστή γίνεται με την υπο¬ 
βολή αιτήματος μόνον από Χειριστή με εντολή του επενδυτή. 
Το ΚΑΑ δύναται να προσδιορίσει το περιεχόμενο, τη μορφή 
και το μέσο διαβίβασης αιτήματος Χειριστή για το άνοιγμα 
Λογαριασμού Χειριστή. Κάθε Λογαριασμός Χειριστή πρέπει 
να ανήκει σε μερίδα επενδυτή. Ο Λογαριασμός Χειριστή σχύ- 
ει μόνο από την ενεργοποίηση του από το ΚΑΑ. 

2. Το ΚΑΑ ενεργοποιεί Λογαριασμό Χειριστή σύμφωνα με 
το σχετικό αίτημα Χειριστή, εφόσον προηγουμένως έχει ε¬ 
λέγξει εάν ήδη υπάρχει μερίδα επενδυτή για τον επενδυτή 
στο όνομα του οποίου υποβάλλεται το αίτημα ανοίγματος 
Λογαριασμού Χειρειστή και εάν ο κωδικός μερίδας που δη¬ 
λώνεται στο αίτημα συμπίπτει με τον κωδικό επενδυτή που έ¬ 
χει καταχωρηθεί στα αρχεία του. Σε περίπτωση που δεν υ¬ 
πάρχει ήδη μερίδα επενδυτή, δημιουργείται σύμφωνα με το 
άρθρο 13του παρόντος Κανονισμού. Το ΚΑΑ δεν ενεργοποι¬ 
εί Λογαριασμό Χειριστή σε περίπτωση που ο επενδυτής (βά¬ 
σει κριτηρίων που ορίζει εκάστοτε το ΚΑΑ) φέρεται βάσει των 
καταχωρημένων στα αρχείατου στοιχείων να έχει μερίδα στο 
ΣΑΤ και ο κωδικός μερίδας που αντιστοιχεί στη μερίδα αυτή 
είτε δεν δηλώνεται στο αίτημα είτε διαφέρει από τον κωδικό 
μερίδας επενδυτή που δηλώνεται στο αίτημα ανοίγματος Λο¬ 
γαριασμού Χειριστή. 

3. Δεν επιτρέπεται η υλοποίηση οποιοσδήποτε πράξης δια¬ 
χείρισης από Χειριστή σε Λογαριασμό Χειριστή εφόσον ο Λο¬ 
γαριασμός Χειριστή συνδέεται με άλλο Χειριστή. 

4. Απαγορεύεται η διαβίβαση δήλωσης βούλησης για την 
κατάρτιση πράξης σε αξίες καταχωρημένες σε Λογαριασμό 
Χειριστή εφόσον ως προς τον αντίστοιχο Λογαριασμό Χειρι¬ 
στή δεν έχει γνωστοποιηθεί στο ΚΑΑ ο αριθμός μητρώου πε¬ 
λάτη που έχει αποδώσει ο Χειριστής στον κάτοχο του Λογα¬ 
ριασμού Χειριστή. Η γνωστοποίηση αυτή επιβάλλεται ακόμη 
και αν οι πράξεις που αφορούν τον συγκεκριμένο επενδυτή 
πρόκειται να εκκαθαρισθούν από Θεματοφύλακα. 

Άρθρο 20 

Μεταβολές των υπολοίπων των Λογαριασμών Χειριστή 

1. Τα υπόλοιπα Λογαριασμών Χειριστή μπορούν να μετα¬ 
βληθούν ως εξής: 

α. Τα ευρισκόμενα στο σύνολο αξιών υπό διαχείριση υπό¬ 
λοιπα, ως αποτέλεσμα εκκαθάρισης πράξης: 

(ί) Εάν ο χειριστής Λογαριασμού Χειριστή κατά το στάδιο 
της ανάλυσης πράξης, κατά τα άρθρα 42 και 46 του παρό¬ 
ντος, προσδιορίσει την πώληση αξιών που περιλαμβάνονται 
στο υπόλοιπο αυτό. Οι πωληθείσες αξίες με την διαβίβαση 
της πληροφόρησης στο ΚΑΑ δεσμεύονται προσωρινά και κα¬ 
τά το πέρας της εκκαθάρισης, σύμφωνα με με τα προβλεπό- 
μενα στο Κεφάλαιο III του παρόντος, αφαιρούνται από το υ¬ 
πόλοιπο του αντίστοιχου Λογαριασμού Χειριστή. 

(ϋ) Ως αποτέλεσμα της δήλωσης χειριστή τηρουμένων των 
προϋποθέσεωντου άρθρου 19παρ. 2 και των διατάξεων των 
άρθρων 42 έως και 46 για την καταχώρηση αξιών σε Λογα¬ 
ριασμό Χειριστή υπ' αυτόν ως συνέπεια χρηματιστηριακής α¬ 
γοράς των αξιών αυτών, οπότε οι αγορασθείσες αξίες κατα- 
χωρούνται προσωρινά ως «αναμενόμενες αγορές» στο Λο¬ 
γαριασμό αυτό και καταχωρούνται οριστικά στο 
Λογαριασμό αυτό κατά το πέρας της εκκαθάρισης, σύμφωνα 
μετά προβλεπόμενα στο Κεφάλαιο III του παρόντος Κανονι¬ 
σμού. 

β. Τα ευρισκόμενα στο σύνολο αξιών υπό διαχείριση και ε¬ 
κτός διαχείρισης υπόλοιπα: 

(ι) ως αποτέλεσμα σχετικών τροποποιήσεων του καταστα¬ 
τικού της Εκδότριας, εφόσον έχει προηγηθεί διαδικασία που 
ορίζεται εκάστοτε από το ΚΑΑ. 


(ιι) Κατόπινεντολήςτουεπενδυτή, σταπλαίσιατων άρθρων 
23,24 και 25 του παρόντος Κανονισμού. 

2. Οι αξίες καταχωρούνται σε Λογαριασμό Χειριστή στις 
περιπτώσεις της προηγου μένης παραγράφου και κατά τη με¬ 
τατροπή, σύμφωνα με σχετική δήλωση του επενδυτή. Το ΚΑΑ 
δύναται να ορίσει συμπληρωματικούς όρους και διαδικαστι¬ 
κού χαρακτήρα ρυθμίσεις για την καταχώρηση αξιών σε Λο¬ 
γαριασμό Χειριστή. 

Άρθρο 21 

Απενεργοποίηση Λογαριασμού Αξιών και 
Λογαριασμού Χειριστή 

1. Απενεργοποίηση Λογαριασμού Αξιών γίνεται αυτόματα 
από το ΚΑΑ εφόσον Λογαριασμός Αξιών έχει μηδενικό υπό¬ 
λοιπο και παραμείνει ανενεργός για χρονικό διάστημα 365 η¬ 
μερολογιακών ημερών. 

2. Απενεργοποίηση Λογαριασμού Χειριστή γίνεται από το 
Χειριστή: 

α. μετά από σχετικό αίτημα του επενδυτή, εφόσον έχει μη¬ 
δενικό υπόλοιπο, ή 

β. αυτόματα από το ΚΑΑ εφόσον Λογαριασμός Χειριστή έ¬ 
χει μηδενικό υπόλοιπο και παραμείνει ανενεργός για χρονικό 
διάστημα 365 ημερολογιακών ημερών. 

Αρθρο 22 

Ειδικός Λογαριασμός 

1. Ειδικός Λογαριασμός είναι ο Λογαριασμός της μερίδας 
επενδυτή στον οποίο καταχωρούνται αξίες του επενδυτή για 
τις οποίες δεν έχει ορισθεί Λογαριασμός Χειριστή. 

2. Ο Ειδικός Λογαριασμός είναι μοναδικός ανά μερίδα ε¬ 
πενδυτή. 

3. Ο Ειδικός Λογαριασμός είναι Λογαριασμός υπό τον έ¬ 
λεγχο του ΚΑΑ στον οποίο καταχωρούνται αξίες: 

α. στις περιπτώσεις: 

(ί) δήλωσης πρόθεσης μεταβίβασης ή σύστασης βάρους, 
(ϋ) μεταβίβασης αξιών εν ζωή, 

(μι) μεταβίβασης αξίων με κληρονομική ή οιονεί καθολική 
διαδοχή 

(ίν) σύστασης ενεχύρου επί αξίων, και 
(ν) σύστασης επικαρπίας επί αξίων. 
β. χωρίς περιορισμό, από Χειριστή Λογαριασμού Χειριστή 
της ίδιας μερίδας. 

4. Σε κάθε περίπτωση κσταχώρησης σε Ειδικό Λογαρια¬ 
σμό, το ΚΑΑ δικαιούται να εκδίδει και να αποστέλλει στον ε¬ 
πενδυτή κωδικό άρσης που αντιστοιχεί στην καταχώρηση 
των συγκεκριμένων αξιών στον Ειδικό Λογαριασμό. Το ΚΑΑ 
δικαιούται να προσδιορίσει ως προϋπόθεση μεταφοράς των 
αξιών αυτών σε άλλο Λογαριασμό την αναγνώρισή τους βά¬ 
σει του κωδικού άρσης που έχει εκδοθεί ως προς αυτές. 

5. Η μεταφορά αξιών από τον Ειδικό Λογαριασμό σε άλλο 
Λογαριασμό του ιδίου ή άλλου επενδυτή γίνεται στις ακό¬ 
λουθες περιπτώσεις: 

α, σε περίπτωση μεταβίβασης με κληρονομική ή οιονεί κα¬ 
θολική διαδοχή, 

β. σε περίπτωση σύστασης ενεχύρου ή άλλου βάρους ή ε¬ 
πικαρπίας, 

γ. σε Λογαριασμό Χειριστή του ιδίου επενδυτή, μετά από 
αίτημα του επενδυτή στο ΚΑΑ, υπό όρους, διαδικασία και δι- 
καιολογητικάπου θα προσδιορίσει με απόφασή του το ΚΑΑ , 
δ. σε Λογαριασμό Χειριστή του ιδίου ή άλλου επενδυτή κα¬ 
τά το διακανονισμό λόγω εκποίησης των αξιών σύμφωνα με 
το άρθρο 24 ν.3632./1928. 

6. Το ΚΑΑ δύναται να ορίσει τη διαδικασία και κάθε άλλο ει¬ 
δικό θέμα και αναγκαία λεπτομέρεια για τις παραπάνω κατα¬ 
χωρήσεις. 

Άρθρο 23 

Μεταφορές αξιών μέσα στην ίδια μερίδα επενδυτή 

1, Επιτρέπεται η μεταφορά αξιών μεταξύ Λογαριασμών 
Χειριστή υπο τον ίδιο ή διαφορετικούς Χειριστές υπό τις προ¬ 
ϋποθέσεις και με τη διαδικασία που θα ορίσει το ΚΑΑ. Ειδικό¬ 
τερα, η μεταφορά θα επιτρέπεται μετά από αίτηση του Χειρι¬ 
στή από το Λογαριασμό Χειριστή του οποίου μεταφέρονται οι 
αξίες και η υλοποίησή της θα πραγματοποιείται είτε την ημε¬ 
ρομηνία της αίτησης, είτε σε μεταγενέστερη ημερομηνία, 
που θα ορίζεται στην παραπάνω αίτηση. 

2. Το ΚΑΑ θα μεταφέρει αξίες από Ειδικό Λογαριασμό σε 
Λογαριασμό Χειριστή της ίδιας μερίδας επενδυτή μετά από 
αίτηση του επενδυτή και υπό τις ειδικότερες προϋποθέσεις 
και διαδικασία που με απόφασή του θα ορίσει, ή με δική του 
πρωτοβουλία, όπου ο νόμος προβλέπει σχετική αρμοδιότη¬ 
τα. 

Άρθρο 24 

Μεταφορές αξιών μεταξύ διαφορετικών μερίδων 

επενδυτή 

Μεταφορά αξιών μεταξύ διαφορετικών μερίδων επιτρέπε¬ 
ται μόνο: 

α. Λόγω της εκκαθάρισης πράξης, 
β. Λόγω της ενοποίησης των μερίδων αυτών, 
γ. Λόγω εξωχρηματιστηριακής μεταβίβασης, 
δ. Λόγω κληρονομικής, οιονεί καθολικής διαδοχής ή κλη¬ 
ροδοσίας ή λόγω αναγκαστικής εκτέλεσης κατά το άρθρο 24 
του ν.3632/1928. 

Άρθρο 25 

Μεταφορά αξιών από τον Ειδικό Λογαριασμό μερίδας 
της Εκδότριας 

Η μεταφορά αξιών από τον Ειδικό Λογαριασμό μερίδας ε¬ 
πενδυτή της Εκδότριας επιτρέπεται μόνο σε περιπτώσεις 
που θα ορίσει ειδικότερατο ΚΑΑ. 

Άρθρο 26 

Αξίες που μπορούν να μεταφερθούν 
Μπορούν να μεταφερθούν μεταξύ διαφορετικών μερίδων 
επενδυτή διαφορετικών επενδυτών μόνο οι αξίες που δεν υ- 
πόκεινται σε οποιαδήποτε δέσμευση κατά τους όρους του 
παρόντος. 

Αρθρο 27 

Ενημέρωση επενδυτή 

1. Οι καταχωρήσεις και οι κινήσεις στους Λογαριασμούς 
του επενδυτή τηρούνται στο ΣΑΤ. 

2. Ο επενδυτής μπορεί να πληροφορηθεί τις καταχωρήσεις 
και τις κινήσεις που έγιναν στους Λογαριασμούςτου ως εξής: 

α. Απότον αντίστοιχο Χειριστή για αξίες καταχωρημένες σε 
Λογαριασμό Χειριστή. 

β. Από το ΚΑΑ για αξίες καταχωρημένες σε Ειδικό Λογα¬ 
ριασμό και σε οποιοδήποτε άλλο Λογαριασμό υπό τους ό¬ 
ρους και προϋποθέσεις που θα ορίσει το ΚΑΑ. 

γ. Η αποστολή ενημέρωσης από το ΚΑΑ, λαμβάνει χώρα 
στην καταχωρημένη στη μερίδα του επενδυτή διεύθυνση. Το 
ΚΑΑ δεν φέρει οποιαδήποτε ευθύνη για την ακρίβεια της δι¬ 
εύθυνσης. 

3. Σε περίπτωση απώλειας αριθμού μερίδας επενδυτή, το 
ΚΑΑ θα πληροφορεί τον επενδυτή υπό τους όρους και τις 
προϋποθέσεις που θα ορίσει το ίδιο. 

Άρθρο 28 

Εισαγωγή νέων αξιών στο ΧΑΑ 

1. Σε κάθε περίπτωση εισαγωγής νέων αξιών στο ΧΑΑ, και 
κατά τη μετατροπή των αξιών σε άυλες, η ενημέρωση των αρ¬ 


χείων που τηρείτο ΚΑΑ γίνεται σύμφωνα με τα οριζόμενα α¬ 
πό το ΚΑΑ. 

2. Το ΚΑΑ ενημερώνει τα αρχεία του για κάθε εισαγόμενη 
στο ΧΑΑ αξία με τα εξής στοιχεία ως προς την κσταχωρού- 
μενη αξία τα οποία οφείλει να παρέχει αμελλητί κάθε Εκδό- 
τρια: 

α. Κατηγορία αξίας (ονομαστικές, ανώνυμες, κοινές, προ¬ 
νομιούχες, μετά ή άνευ ψήφου κ.λ.π.). 

β. Ονομαστική τιμή της αξίας και συνολικός αριθμός των ά¬ 
ξιων που περιέχονται στην ίδια κατηγορία, 

3. Σε κάθε περίπτωση που οι καταχωρούμενες σύμφωνα με 
την παράγραφο 2 του παρόντος άρθρου αξίες είναι εισηγμέ¬ 
να προς διαπραγμάτευση δικαιώματα, καταχωρούνταιτα ε¬ 
ξής πρόσθετα στοιχεία ως προς την υποκείμενη των δικαιω¬ 
μάτων αυτών αξία: 

α. Κωδικός αξίας 

β. Είδος αξίας και κατηγορία στην οποία ανή κει η Εκδότρια, 
γ. Τιμή της αξίας, 

δ. Ημερομηνία εισαγωγής της αξίας στο ΧΑΑ και 
ε. Ημερομηνία λήξης του δικαιώματος. 

4. Το ΚΑΑ ενημερώνει τα αρχεία του ως προς κάθε εισηγ¬ 
μένη στο ΧΑΑ αξία με τα εξής στοιχεία ως προς την Εκδότρια 
τα οποία οφείλει να παρέχει αμελλητί κάθε Εκδότρια 

I. Στοιχεία για την αναγνώριση της Εκδότριας 
α. Κωδικός Εκδότριας στο ΣΑΤ 

β. Εταιρική επωνυμία και σύντμηση της εταιρικής επωνυ¬ 
μίας 

γ. Αριθμός Φορολογικού Μητρώου και αρμόδια ΔΟΥ 
δ. Αριθμός Μητρώου Εταιρείας αν πρόκειται για ημεδαπή 
ανώνυμη εταιρεία 

II. Λοιπά στοιχεία 

α, Πλήρης διεύθυνση 

β. Τηλέφωνο, ίαχ, ηλεκτρονική διεύθυνση (εάν υφίσταται) 
γ. Πρόσωπο επικοινωνίας 
δ. Έδρα της Εκδότριας 
ε. Αντικείμενο της Εκδότριας 

3. Μεταβολή των παραπάνω στοιχείων είναι δυνατή μόνο 
κατόπιν έγγραφης ενημέρωσης του ΚΑΑ από το ΧΑΑ. 

ΚΕΦΑΛΑΙΟ III 
Εκκαθάριση πράξεων 

I. Γενικά για την εκκαθάριση 

Αρθρο 29 

Συμμετέχοντα μέρη 

Η εκκαθάριση πράξεων γίνεται από το ΚΑΑ σε επίπεδο Συμ- 
μετεχόντων στη διαδικασία εκκαθάρισης. 

Άρθρο 30 

Εκκαθαριζόμενες πράξεις 

1. Η ΚΑΑ εκκαθαρίζει αυτοτελώς το σύνολο των πράξεων 
κάθε ημέρας διαπραγμάτευσης στο ΧΑΑ. 

2. Σε καμία περίπτωση δεν γίνεται συμψηφισμός: 

α. οφειλών και απαιτήσεων σε αξίες ως προς Συ μμετέχοντα 
και 

β. χρηματικών οφειλών και απαιτήσεων που αφορούν δια¬ 
φορετικές ημερομηνίες εκκαθάρισης. 

3. Η εκκαθάριση των πράξεων γίνεται ως σύνολα αγορών 
και πωλήσεων. Η εκκαθάριση των πράξεων γίνεται ως προς 
κάθε Συμμετέχοντα και η υποχρέωση ή απαίτηση Συμμετέ¬ 
χοντα ως προς την εκκαθάριση πράξεων είναι ανεξάρτητη 
της εκπλήρωσης ή μη των υποχρεώσεων των αντισυμβαλλο¬ 
μένων προς αυτόν Συμμετεχόντων στην αντίστοιχη πράξη 
(πολυμερής εκκαθάριση). Εξαιρέσεις επιτρέπονται μόνο 
στις περιπτώσεις και υπό τους όρους που προβλέπονται 
στον παρόντα Κανονισμό. 

Άρθρο 31 

Στάδια εκκαθάρισης 

1. Η εκκαθάριση των πράξεων από το ΚΑΑ συντελείται στα 
ακόλουθα στάδια: 

α. Ενημέρωση του ΚΑΑ από τις αρμόδιες υπηρεσίες του 
ΧΑΑ. 

β. Οριστική καταχώρηση πράξεων. 

γ. Ανάλυση πράξεων. 

δ. Διακανονισμός πράξεων. 

2. Το ΚΑΑ προχωρεί σε επόμενο στάδιο της διαδικασίας εκ¬ 
καθάρισης υπό τον όρο της περάτωσης του αμέσως προη¬ 
γούμενου. 

3. Κάθε στάδιο της διαδικασίας εκκαθάρισης θεωρείται πε- 
ρατωμένο για το ΚΑΑ εφόσον έχει ολοκληρωθεί σύμφωνα με 
τα οριζόμενα στα επόμενα άρθρατου παρόντος Κεφαλαίου. 

Άρθρο 32 

Ευθύνη του ΚΑΑ κατά την εκκαθάριση 

1. Η ευθύνη του ΚΑΑ περιορίζεται στην εκπλήρωση των υ- 
ποχρεώσεών του που πηγάζουν από τις διατάξεις του παρό¬ 
ντος Κανονισμού και του νόμου. Το ΚΑΑ δεν φέρει επίσης κα¬ 
μία ευθύνη, για τις σχέσεις επενδυτή - Συμμετέχοντα και για 
τις σχέσεις μεταξύ Συμμετεχόντων στη διαδικασία εκκαθάρι¬ 
σης. 

2. Ομοίως, το ΚΑΑ δεν ευθύνεται σε περίπτωση που Συμ¬ 
μέτοχων δεν ικανοποιηθεί λόγω μη εκπλήρωσης ή πλημμε¬ 
λούς εκπλήρωσης των υποχρεώσεων άλλου Συμμετέχοντα 
έναντι της εκκαθάρισης. Ενδεικτικά το ΚΑΑ δεν φέρει καμία 
ευθύνη σε κάθε μία από τις ακόλουθες περιπτώσεις: 

α. Εάν Συμμετέχων δεν ικανοποιηθεί ή ικανοποιηθεί ως 
προς τις χρηματικές του απαιτήσεις σε περίπτωση πώλησης 
ή/και 

β. Εάν Συμμετέχων δεν ικανοποιηθεί μερικώς ως προς τις 
απαιτήσεις του σε αξίες σε περίπτωση αγοράς. 

II. Μετάθεση εκκαθάρισης 

Άρθρο 33 

Γ ενικά για τη μετάθεση 

Η μετάθεση εκκαθάρισης πράξης από Μέλος σε Θεματο- 
φύλακα συντελείται σύμφωνα με τους όρους και τις προϋπο¬ 
θέσεις των ακόλουθων άρθρων. 

Άρθρο 34 
Όροι μετάθεσης 

1. Μετάθεση της εκκαθάρισης πράξης λογίζεται ως μη γε- 
νομένη εάν δεν έχει προηγηθεί η ενημέρωση του ΚΑΑ από το 
Θεματοφύλακα ότι αποδέχεται μεταθέσεις από το συγκεκρι¬ 
μένο Μέλος. 

2. Η μετάθεση της εκκαθάρισης αφορά συγκεκριμένη πρά¬ 
ξη και γίνεται από το Μέλος που κατήρτισε την πράξη. 

3. Το Μέλος δεν δικαιούται να μεταθέτει την εκκαθάριση 
πράξης σε περισσότερους του ενός Θεματοφύλακες. 

4. Μέλος δεν δικαιούται να μεταθέσει εκκαθάριση αγοράς 
σε άλλο Μέλος. 

5. Το ΚΑΑ δεν κάνει δεκτή τη μετάθεση από Μέλος, εφόσον 
η προς μετάθεση πράξη έχει ήδη αναλυθεί από το Μέλος αυ¬ 
τό. 

Άρθρο 35 

Περίοδος μετάθεσης-Ανάκληση μετάθεσης 

1. Η μετάθεση της εκκαθάρισης δύναται να γίνει από την 
8:00π.μ.τηςΤ+1 έως και την 5:00μ.μ. της Τ+2. 

2. Εντός της προθεσμίας της προηγούμενης παραγράφου 
το Μέλος δικαιούται να ανακαλέσει τη μετάθεση πράξης. Η 
ανάκληση είναι δυνατή μόνο εφόσον ο Θεματοφύλακας δεν 
έχει προηγουμένως προβεί στην ολική ή μερική ανάλυση της 
πράξης την οποία αφορά η μετάθεση. 


3. Το ΚΑΑ δεν επιτρέπει την ανάκληση μετάθεσης από το 
Μέλος μετάτην5:ΟΟμ.μ.τηςΤ+2. 

Άρθρο 36 

Ανενεργές μεταθέσεις 

1. Η μετάθεση λογίζεται ως μη γενομένη και δεν παράγει α¬ 
ποτελέσματα για το ΚΑΑ στις περιπτώσεις των άρθρων 46 
παρ. 2 και 50. 

2. Στις περιπτώσεις της προηγούμενης παραγράφου οποι- 
αδήποτε πράξη στην οποία είχε προβεί ο Θεματοφύλακας 
χωρίς την εκπλήρωση όλων των αντίστοιχων υποχρεώσεων 
του, ενδεικτικά η ανάλυση πράξης, λογίζεται ως μη γενομέ¬ 
νη. 

Άρθρο 37 

Αποδοχή μετάθεσης από Θε ματοφύλακα 
Ο Θεματοφύλακας δικαιούται να αποδεχθεί ή να απορρί- 
ψει τη μετάθεση τηςεκκαθάρισης πράξης. Αποδοχή συνιστά 
αποκλειστικά η εμπρόθεσμη ανάλυση πράξης από Θεματο- 
φύλακα, όπως ειδικότερα ορίζεται στον παρόντα Κανονισμό. 

Άρθρο 38 

Συνέπειες μετάθεσης 

1. Η μετάθεση της εκκαθάρισης πράξης συνεπάγεται την 
αυτοδίκαιη υποκατάσταση του Θεματοφύλακα στο σύνολο 
των απαιτήσεων και υποχρεώσεων του Μέλους ως προς την 
εκκαθάριση της πράξης αυτής. 

2. Το Μέλος παραμένει υπεύθυνο για την εκπλήρωση των 
υποχρεώσεων που μετατίθενται στο Θεματοφύλακα και υπο- 
χρεούται στην εκπλήρωσή τους στο ακέραιο σε περίπτωση 
που η μετάθεση καταστεί ανενεργός, όπως ειδικότερα ορί¬ 
ζεται στην παράγραφο ένα (1) του άρθρου 36. 

III. Διαδικασία εκκαθάρισης 
Α. Ενημέρωση ως προς τις συναλλαγές 

Άρθρο 39 

Γνωστοποίηση συναλλαγών από το ΧΑΑ 

1. Προς εκκαθάριση πράξεις είναι όσες γνωστοποιούνται 
στο ΚΑΑ από το ΧΑΑ σύμφωνα με τους όρους του επόμενου 
άρθρου. 

2. Το ΚΑΑ δεν αναλαμβάνει την εκκαθάριση οποιοσδήποτε 
άλλης συναλλαγής επί αξιών. 

Άρθρο 40 

Γνωστοποιούμενα στοιχεία 

1. Το συντομότερο δυνατό μετά τη λήξη της συνεδρίασης 
το ΧΑΑ διαβιβάζει στο ΚΑΑ κατάσταση, με ηλεκτρονικό ή άλ¬ 
λο μέσο αποδεκτό από το ΚΑΑ, του συνόλου των προς εκκα¬ 
θάριση πράξεων της ίδιας ημέρας. 

2. Η διαβιβαζόμενη κατάσταση περιλαμβάνει υποχρεωτικά 
τα ακόλουθα στοιχεία ανά κάθε συναλλαγή: 

α. Στοιχεία Αξίας 
(ί) Κωδικός αριθμός της Αξίας 
(ϋ) Ποσότητα της Αξίας 
(ίϊί) Τιμή της Αξίας 
β. Στοιχεία μερών 

(ί) Κωδικοί συμβαλλόμενων Μελών 
(ϋ) Αριθμός μητρώου πελάτη 
γ. Στοιχεία πράξης 
(ί) Κωδικός πράξης 
(ϋ) Ημερομηνία και ώρα πράξης 

(ίίί) Σχετική ένδειξη, εάν πρόκειται για ειδική πράξη του άρ¬ 
θρου 53 του παρόντος Κανονισμού, η παράλειψη της οποίας 
ισοδυναμεί με δήλωση ότι δεν πρόκειται για ειδική πράξη. 

3. Το ΚΑΑ δεν καταχωρεί στο ΣΑΤ πράξη εάν στο αρχείο 
που αποστέλλεται από το ΧΑΑ δεν περιλαμβάνεται οποιοδή- 
ποτε από τα αναφερόμενα στην προηγούμενη παράγραφο 

στοιχεία, ή εάν οποιαδήποτε από τα στοιχεία υπό α.{ΐ), β.{ί), 
β(ϋ), γ(ί) και γ(ϋί) δεν είναι ήδη καταχωρημένα στο ΣΑΤ και σε 
ισχύ. 

4 Το ΚΑΑ κοινοποιεί στο ΧΑΑ ηλεκτρονικό αρχείο μετιςτυ- 
χόν μη καταχωρηθείσες σύμφωνα με την προηγούμενη πα¬ 
ράγραφο πράξεις μετά από την παραλαβή της διαβιβασθεί- 
σας από το ΧΑΑ κατάστασης. 

5. Μεταβολή των στοιχείων που γνωστοποιούνται στο ΚΑΑ 
είναι δυνατή αποκλειστικά και μόνο εφόσον διαβιβασθεί από 
τις αρμόδιες υπηρεσίες του ΧΑΑ νέο αρχείο σε αντικατάστα¬ 
ση του προηγούμενου και υπό τον όρο ότι η νέα κατάσταση 
έχει παραληφθεί από στο ΚΑΑ μέσα στην προθεσμία του ε¬ 
πόμενου άρθρου. 

6. Σε περίπτωση που μετά την παρέλευση της προθεσμίας 
του επόμενου άρθρου δεν είναι δυνατή η καταχώρηση πρά¬ 
ξεων ή έχει ενεργοποιηθεί η δυνατότητα της Επιτροπής Κε¬ 
φαλαιαγοράς του άρθρου 29 παρ. 1 του Ν. 2579/98, οι πρά¬ 
ξεις αυτές εκκαθαρίζονται σε διμερή βάση εκτός της πολυ¬ 
μερούς εκκαθάρισης αμέσως μόλις ληφθούντα απαραίτητα 
στοιχεία από το ΧΑΑ και γνωστοποιούνται στο ΧΑΑ και στην 
Επιτροπή Κεφαλαιαγοράς. Η διαδικασίατης διμερούς αυτής 
εκκαθάρισης ορίζεται από το ΚΑΑ κατ' εξαίρεση των λοιπών 
διατάξεωντου παρόντος Κεφαλαίου. 

Β. Οριστική καταχώρηση πράξεων 

Άρθρο 41 

Οριστική καταχώρηση πράξεων 

1. Το ΚΑΑ ενημερώνει τα Μέλη για τις χρηματικές υποχρε¬ 
ώσεις και υποχρεώσεις σε αξίες και τις αντίστοιχες απαιτή¬ 
σεις τους έναντι της εκκαθάρισης. Η κατά τα ανωτέρω ενη¬ 
μέρωση γίνεται μέσω του ΣΑΤ μετά το πέρας της τροφοδό¬ 
τησής του με τα στοιχεία που γνωστοποιήθηκαν από το ΧΑΑ 
κατά το προηγούμενο άρθρο. 

2. Ενημέρωση παρέχεται επίσης στα Μέλη το συντομότερο 
δυνατόν, μετά από κάθε τυχόν μεταβολή των στοιχείων που 
κοινοποιούνται από το ΧΑΑ σύμφωνα με το προηγούμενο άρ¬ 
θρο. 

3. Το αργότερο μέχρι την 9:00 μ.μ. της Τ, το ΚΑΑ τροπο¬ 
ποιεί τις καταστάσεις σύμφωνα με τυχόν μεταβολές που έ¬ 
χουν ληφθεί από το ΧΑΑ και οι καταστάσεις αυτές όπως έ¬ 
χουν τυχόν τροποποιηθεί περιλαμβάνουν οριστικά το σύνο¬ 
λο των προς εκκαθάριση πράξεων (οριστική καταχώρηση 
πράξεων). 

4. Με την επιφύλαξη των διατάξεων του άρθρου 29 Ν. 
2579/1998 (ΦΕΚ 1 31 /17.2,1998), από την οριστική τους κατα¬ 
χώρηση οι πράξεις δεν υπόκεινται σε καμία τροποποίηση 
(διόρθωση ή συμπλήρωση). Οριστική καταχώρηση των πρά¬ 
ξεων της παραγράφου (6) του προηγούμενου άρθρου γίνε¬ 
ται μετά τη λήψη των εκεί προβλεπομένων στοιχείων. 

Γ. Ανάλυση των πράξεων 

Άρθρο 42 

Ανάλυση αγοράς ή πώλησης 

Ανάλυση αγοράς ή πώλησης πραγματοποιείται: 

α. Από το Μέλος που κατήρτισε την αγορά ή πώληση ή 

β. Από το Θεματοφύλακα στον οποίο το Μέλος μετέθεσε 
την εκκαθάριση αγοράς ή πώλησης σύμφωνα μετά προβλε- 
πόμενα στα άρθρα 33 έως και 38 του παρόντος Κανονισμού. 

Άρθρο 43 

Όροι -Συνέπειες ανάλυσης 

1. Δεν γίνεται αποδεκτή ανάλυση από Μέλος ή Θεματοφύ¬ 
λακα, κατά περίπτωση, εφόσον ο εκεί προσδιοριζόμενος Λο¬ 
γαριασμός Χειριστή του πωλούντα επενδυτή του οποίου το 
Μέλος ή ο Θεματοφύλακας, κατά περίπτωση, είναι χειριστής 
περιέχει ποσότητα των αξιών που πωλήθηκαν μικρότερη της 
πωληθείσης ποσότητας αξιών. Αποκλειστική εξαίρεση χω- 


ρεί: 

α. στην περίπτωση ανοικτής πώλησηςπου έχει καταρτισθεί 
σύμφωνα με τους όρους και τις προϋποθέσεις που εκάστοτε 
ορίζει ο νόμος και οι αποφάσεις της Επιτροπής Κεφαλαιαγο¬ 
ράς, και 

β. στις περιπτώσεις των παραγράφων (1) και (2) του άρ¬ 
θρου 46 του παρόντος Κανονισμού και σύμφωνα με τους ό¬ 
ρους και διαδικασίες που δύναται να ορίσει το ΚΑΑ 

2. Ανάλυση αγοράς ή πώλησης θεωρείται ως μη γενομένη 
εφόσον δεν προσδιορίζει το Λογαριασμό Χειριστή του επεν¬ 
δυτή ή ο χειριστής του Λογαριασμού Χειριστή είναι άλλος α¬ 
πό το Συμμετέχοντα που προβαίνει στην ανάλυση. 

3. Ανάλυση πραγματοποιείται μία φορά για κάθε αγορά ή 
πώληση. Εξαίρεση ισχύει στην περίπτωση του άρθρου 45 
του παρόντος. 

4. Δεν επιτρέπεται η ανάλυση αγοράς ή πώλησης από Μέ¬ 
λος σε περισσότερους του ενός Λογαριασμούς Χειριστή ε¬ 
πενδυτών. Επιτρέπεται η ανάλυση αγοράς ή πώλησης από 
Θεματοφύλακα σε περισσότερους του ενός Λογαριασμούς 
Χειριστή επενδυτών. 

5. Η ανάλυση πωληθεισών αξιών συνεπάγεται τη δέσμευση 
των αξιών αυτών μέχρι το πέρας της εκκαθάρισης των πρά¬ 
ξεων της ημέρας κατά την οποία καταρτίσθηκε η αναλυθείσα 
πώληση ή την τυχόν ακύρωση της ανάλυσης σύμφωνα με το 
άρθρο 45 του παρόντος Κανονισμού. 

Άρθρο 44 

Περίοδος ανάλυσης 

1. Ανάλυση μίας αγοράς ή πώλησης από Μέλος ή Θεματο¬ 
φύλακα πραγματοποιείται από την οριστική καταχώρηση 
στο ΣΑΤ της υπό ανάλυση αγοράς ή πώλησης σύμφωνα με το 
άρθρο 41, έως την έναρξη του πρώτου κύκλου διακανονι¬ 
σμού. 

2. Η ΚΑΑ δεν κάνει αποδεκτή ανάλυση αγοράς ή πώλησης 
οποτεδήποτε εκτός της περιόδου της προηγούμενης παρα¬ 
γράφου. 

Αρθρο 45 

Ακύρωση ανάλυσης 

Ο Συμμετέχων δύναται να προβαίνει σε ακύρωση της ανά¬ 
λυσης που έχει διαβιβάσει στο ΣΑΤ μόνο κατά την περίοδο 
της ανάλυσης και μόνο για ποσότητα ίση με την ποσότητα 
των αναλυθεισών αξιών. Η ακύρωση της ανάλυσης πώλησης 
συνεπάγεται την άρση της δέσμευσης της παραγράφου (6) 
του άρθρου 43. 

Άρθρο 46 

Συνέπειες μη εμπρόθεσμης ανάλυσης 

1. Ο διακανονισμός αγοράς ή πώλησης που δεν έχει ανα¬ 
λυθεί εμπρόθεσμα ως προς το σύνολο των ποσοτήτων των α¬ 
ξιών που αφορά από Μέλος του ΧΑΑ και η εκκαθάριση της ο¬ 
ποίας δεν έχει μετατεθεί σε Θεματοφύλακα, γίνεται αυτοδί¬ 
καια από το ΚΑΑ σε Λογαριασμό Χειριστή τον οποίο τηρεί το 
Μέλος ως επενδυτής. 

2. Ο διακανονισμός αγοράς ή πώλησης που δεν έχει ανα¬ 
λυθεί εμπρόθεσμα από Θεματοφύλακα ως προς το σύνολο 
της ποσότητας των αξίων που αφορά σε έναν ή περισσότε¬ 
ρους Λογαριασμούς Χειριστή γίνεται αυτοδίκαια απότο ΚΑΑ 
σε Λογαριασμό Χειριστή τον οποίο τηρεί ως επενδυτής το 
Μέλοςπου μετέθεσε την εκκαθάριση της αγοράς ή πώλησης 
στο Θεματοφύλακα. 

Δ. Διακανονισμός 

Άρθρο 47 

Χρόνος εκκαθάρισης- Κύκλοι διακανονισμού 

1. Ο διακανονισμός διενεργείται από το ΚΑΑ την Τ+3. με 

την επιφύλαξη των διατάξεων των άρθρων 49 και 53 του πα¬ 
ρόντος Κανονισμού. 

2. Οι κύκλοι διακανονισμού ολοκληρώνονται το αργότερο 
μέχρι την 1:30μ.μ. της Τ+3.0 αριθμός και η ώρα διεξαγωγής 
κάθε κύκλου καθορίζονται με απόφαση του ΚΑΑ. 

3. Η διαδικασία της εκκαθάρισης ολοκληρώνεται με το πέ¬ 
ρας του τελικού κύκλου διακανονισμού και υπό τον όρο ότι 
δεν υφίστανται χρηματικές ή ποσοτικές εκκρεμότητες των 
Συμμετεχόντων στην εκκαθάριση. 

4. Ως προς τους Θεματοφύλακες το ΚΑΑ δικαιούται να ορί¬ 
σει ως τελικό κύκλο διακανονισμού, κύκλο διακανονισμού 
προηγούμενο του τελικού όπως αυτός ορίζεται στην παρά¬ 
γραφο (2) του παρόντος άρθρου. 

Άρθρο 48 

Τελικό και αμετάκλητο διακανονισμού 
Ο διακανονισμός των πράξεων είναι τελικός και αμετάκλη- 
τος. 

Άρθρο 49 

Μη εκπλήρωση από Μέλος 

1. Η μη εμπρόθεσμη εκπλήρωση υποχρεώσεων μέλους 
προς την εκκαθάριση συνιστά παράβαση νόμου και επιφέρει 
τις αντίστοιχες συνέπειες. 

2. Εφόσον Μέλος δεν έχει εκπληρώσει τις υποχρεώσεις 
του έναντι της εκκαθάρισης με το πέρας όλων των κύκλων 
διακανονισμού της Τ+3. το ΚΑΑ εκτελεί ειδικό κύκλο διακα¬ 
νονισμού σε μεταγενέστερη ημέρα της Τ+3 και πριν την έ¬ 
ναρξη των κανονικών κύκλων διακανονισμού της αντίστοιχης 
ημερομηνίας εκκαθάρισης {εκπρόθεσμος διακανονισμός). Ο 
εκπρόθεσμιος διακανονισμός περατώνεται επιτυχώς υπό την 
προϋπόθεση ότι το Μέλος έχει καταθέσει το απαιτούμενο τ.ί- 
μημα επί αγοράς ή/και έχει διαθέσιμα στο Αογαριασμό Χειρι¬ 
στή που τηρεί ως επενδυτής την απαιτούμενη ποσότητα α¬ 
ξιών επί πωλήσεως. 

3. Μη εκπλήρωση από το Μέλος των υποχρεώσεών του ως 
προς την εκκαθάριση προκύπτει, ενδεικτικά, στις ακόλουθες 
περιπτώσεις: 

α. σε περίπτωση πώλησης, όταν στο Αογαριασμό Χειριστή 
που τηρείτο Μέλος ως επενδυτής για πράξη που έχει αναλυ¬ 
θεί στο Μέλος δεν είναι διαθέσιμη η πωληθείσα ποσότητα α¬ 
ξιών ή/και 

β. σε περίπτωση αγοράς, όταν στο Λογαριασμό Χρηματι¬ 
κού Διακανονισμού του Μέλους δεν υπάρχει επαρκές διαθέ¬ 
σιμο υπόλοιπο. 

Άρθρο 50 

Μη εκπλήρωση υποχρεώσεων Θεματοφύλακα 

1. Στην περίπτωση που Θεματοφύλακας δεν εκπληρώσει 
τις υποχρεώσεις του απέναντι στην εκκαθάριση, υπεύθυνο 
για τον διακανονισμό καθίσταται αυτοδικαίως κάθε Μέλος 
που μετέθεσε αγορά ή πώληση ως προς την οποία υπάρχει 
εκκρεμότητα. 

2. Μερική εκπλήρωση από Θεματοφύλακα των υποχρεώ¬ 
σεων που προκύπτουν από πράξεις που έχει αναλύσει νοεί¬ 
ται ως μη εκπλήρωση. 

Άρθρο 51 

Διακανονισμός σε πολυμερή βάση 
Ο διακανονισμός των πράξεων κατά την πολυμερή εκκα¬ 
θάριση γίνεται βάσει αλγορίθμου και υπάτους όρους και δια¬ 
δικασία που ορίζει το ΚΑΑ. Οτελικΰς διακανονισμός διέπεται 
από τις αρχές «παράδοση με την πληρωμή» και «παράδοση 


με την παραλαβή». 

IV. Κοινοποιήσεις από ΚΑΑ σε αρμόδιες εποπτεύουσες αρ¬ 
χές 

Άρθρο 52 

Τ ο ΚΑΑ ενημερώνει την Επιτροπή Κεφαλαιαγοράς και ΧΑΑ 
σε κάθε μία από τις ακόλουθες περιπτώσεις: 

1. Κατά το στάδιο της ανάλυσης 

α. Σε περίπτωση ανάλυσης αγοράς ή πώλησης από Συμμε- 
τέχοντα, όταν 

(ι) ο αριθμός μητρώου πελάτη Μέλους στο όνομα του ο¬ 
ποίου καταρτίσθηκε η αγορά ή πώληση δεν αντιστοιχεί στο 
δηλωθέντα κατά την ανάλυση Λογαριασμό Χειριστή ή 
(ιι) ο δηλωθείς κατά την ανάλυση Λογαριασμός Χειριστή 
δεν έχει συσχετισθεί με αριθμό μητρώου πελάτη. 

β. Σε κάθε περίπτωση ανάλυσης αγοράς ή πώλησης από 
Θεματοφύλακα σε Λογαριασμούς Χειριστή που τηρούνται 
στο όνομα περισσοτέρων του ενός επενδυτών. 

γ. Σε κάθε περίπτωση που Συμμέτοχων δεν αναλύσει αγο¬ 
ρά ή πώληση που έχει καταρτίσει ή που του έχει μετατεθεί. 

2. Κατά το στάδιο του διακανονισμού 

Στην περίπτωση κατά την οποία Συμμετέχων δεν έχει εκ¬ 
πληρώσει τις υποχρεώσεις του απέναντι στην εκκαθάριση με 
το πέρας κάθε κύκλου διακανονισμού. 

V. Ειδικές διατάξεις 

Άρθρο 53 

Εκκαθάριση χειροκίνητων συναλλαγών πακέτων μετοχών, 
με συμψηφιστική εγγραφή, με συμφωνία επαναγοράς ή για 
κάλυψη εκκρεμοτήτων Μέλους 

1. Η εκκαθάριση τωνπράξεων σε πακέτα μετοχών, με συμ- 
ψηφιστική εγγραφή, με συμφωνία επαναγοράς, για κάλυψη 
εκκρεμοτήτων Μέλους ή άλλου ειδικού χαρακτήρα όπως ε- 
κάστοτε προβλέπεται στο νόμο ή τις κανονιστικές διατάξεις 
(«ειδικές πράξεις») γίνεται από το ΚΑΑ διμερώς, βάσει των 
στοιχείων πράξεων που έχουν κοινοποιηθεί στον ΚΑΑ από το 
ΧΑΑ. 

2. Η ΚΑΑ εκκαθαρίζει τις ειδικές πράξεις το συντομότερο 
δυνατόν και κατά προτεραιότητα από τις λοιπές πράξεις της 
ίδιας ημέρας εκτός αν προσδιορίζεται από το ΧΑΑ και κοινο¬ 
ποιηθεί στην ΚΑ διαφορετική προθεσμία εκκαθάρισης για 
συγκεκριμένη ειδική πράξη ή κατηγορία ειδικών πράξεων. 

3. Οι χρηματικές απαιτήσεις και υποχρεώσεις από ειδικές 
πράξεις δεν συμψηφίζονται με τις λοιπές χρηματικές απαιτή¬ 
σεις ή υποχρεώσεις, αντιστοίχως, του Συμμετέχοντα. 

Άρθρο 54 

Τήρηση ιστορικού αρχείου 

1. Το ΚΑΑ τηρεί επί εικοσαετία σε ηλεκτρονικό ή άλλο μέσο 
της επιλογής του, εκτός του ΣΑΤ, ιστορικό αρχείο όλων των 
εγγραφών στο ΣΑΤ. 

2. Οι εγγραφές μεταφέρονται στο ιστορικό αρχείο το αρ¬ 
γότερο μετά την πάροδο εξαμήνου από την καταχώρησή 
τους στο ΣΑΤ. 

Αρθρο 55 
Έναρξη Ισχύος 

Η ισχύς του παρόντος Κανονισμού αρχίζει από τη δημοσί¬ 
ευσή του στην Εφημερίδα της Κυβερνήσεως 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

